《同成父过章泉用前韵示之》
宋代·赵蕃

频年尽室依此行，意谢侏儒奉囊粟。
今当舍竹去作吏，竹为囊囊如抱辱。
嗟我作吏岂俗徒，虽非计然念则熟。
如闻西江之水深无底，可以濯缨仍濯足。
昔人一为功名误，置碑且虑变陵谷。
那知立名自有道，未妨痛饮离骚读。
人生于世譬于味，马肝不食宁非肉。
弟当进德使有闻，兄亦自期无碌碌。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。